b"\n_START_ARTICLE_\nFotolog\n_START_PARAGRAPH_\nEn fotolog eller fotoblog er et galleri af billeder p\xc3\xa5 internettet, der l\xc3\xb8bende opdateres af brugerne som et online fotoalbum. Ligesom p\xc3\xa5 en weblog kan man give indl\xc3\xa6ggene overskrifter og kommentere egne og andres billeder. Fotologs tog fart i starten af 2000'erne med kameratelefoner og moblog._NEWLINE_En log eller logbog er et sted man noterer eller registrerer h\xc3\xa6ndelser og begivenheder. Fotolog betyder at man logger med billeder._NEWLINE_Fotoblogs kan deles op i tre kategorier: personlige fotoblogs p\xc3\xa5 personlige dom\xc3\xa6ner, fotoblogs p\xc3\xa5 servicesider s\xc3\xa5som blogger.com og fotoblogs p\xc3\xa5 specifikke fotoblog-sider s\xc3\xa5som Flickr._NEWLINE_Fotologs er dynamiske sider og har brug for et Content Management System (CMS) til at styre indholdet af siden. P\xc3\xa5 servicesiderne er disse CMS-v\xc3\xa6rkt\xc3\xb8jer som regel indbygget, hvis man skal have en fotoblog p\xc3\xa5 et personligt dom\xc3\xa6ne, kan man bruge et f\xc3\xa6rdigt v\xc3\xa6rkt\xc3\xb8j s\xc3\xa5som PixelPost til at styre indholdet af ens side. Hvis man \xc3\xb8nsker en fotoblog p\xc3\xa5 sin nuv\xc3\xa6rende blog (weblog) kan man finde addons eller plugins, der giver den \xc3\xb8nskede funktionalitet til at oprette gallerier._NEWLINE_Tidligere var det en n\xc3\xb8dvendighed at have en ekspertise i at ops\xc3\xa6tte webservere og CMS, men i dag er det s\xc3\xa5 nemt at de fleste kan finde ud af det. Den \xc3\xb8gede brug og kvalitet af kameramobiltelefoner har givet endnu mere liv til fotoblogging, hvor man har mulighed for at blogge billederne direkte fra sin mobiltelefon."